เส้นทางนักลงทุน : บลูชิพประคองตลาดช่วงเดือนกรกฎาคม
สถานการณ์ดัชนีตลาดหุ้นไทยในช่วงเดือนกรกฎาคม 2560 แกว่งแคบในลักษณะซึมตัวเป็นส่วนใหญ่ เนื่องจากยังขาดประเด็นผลักดันใหม่ ประกอบกับนักลงทุนอยู่ระหว่างรอติดตามการรายงานผลประกอบการไตรมาส 2/60 ขณะที่กลุ่มแบงก์ประกาศออกมาต่ำกว่าคาดเสียส่วนใหญ่
6 ส.ค. 2560

นอกจากนี้ยังมีเรื่องการติดตามประชุม ECB รอดูลด QE หรือไม่ และประชุม BOJ อาจมี Action หลังเงินเฟ้อญี่ปุ่นเพิ่มขึ้น หากไร้การแทรกแซงอาจกดดันเงินทุนไหลออก และเจอแรงขายจากกลุ่มส่งออก-รับผลจากบาทแข็งค่า และบางตัวเทรด P/E สูง
ผลดังกล่าวยังกดดันดัชนีตลาดหุ้นไทยในเดือนกรกฎาคม จึงทำให้ดัชนี SET ปรับตัวขึ้นเล็กน้อย 0.09% โดยเทียบจากดัชนีอยู่ที่ระดับ 1,574.74 จุด (30 มิ.ย. 60) มาอยู่ที่ 1,576.08 จุด (31 ก.ค. 60) หรือบวกไป 1.34 จุด
เชื่อว่าผลจากหุ้นบางตัวที่อยู่ในตลาด SET50 ประคองดัชนีตลาดหุ้นไทยพร้อมกับประคองภาพรวมของตลาด SET50 ประจำเดือนกรกฎาคมบวกได้อยู่ เพราะปรับตัวขึ้น 0.97% จากดัชนีที่ยืนอยู่ที่ระดับ 994.35 จุด (มิ.ย. 60) มาอยู่ที่ 1,003.96 จุด ( 31 ก.ค. 60) หรือบวกไป 9.61 จุด
ดังนั้นหุ้นที่ประคองภาพรวมให้ดัชนีตลาดหุ้นไทยบวกได้เล็กน้อยอยู่ตกเป็นหุ้น อาทิ AOT, TOP, EA, MTLS, GPSC, SPRC, MINT, PTT, INTUCH, PTTGC, ADVANC, RATCH, TCAP, DTAC, HMPRO, GLOW, IRPC, PSH, TMB, DELTA, BH, PTTEP, EGCO, CBG, BTS, BPP, BEM, SCC และ CPN
ส่วนหุ้นกดดันดัชนีไปตามสถานการณ์ตลาดหุ้นที่คลุมเครือ อาทิ  BDMS, CPF, TPIPL, BANPU, IVL, TISCO, BBL, KBANK, BJC, CPALL, KTB, TU, SCCC, SCB, GLOBAL, BLA, KKP, TRUE และ KCE ซึ่งหุ้นที่ราคาหุ้นที่ปรับตัวลงมี 19 ตัว
ขณะราคาหุ้นที่ไม่มีการเปลี่ยนแปลงมีจำนวน 2 ตัว ได้แก่ LH, ROBINS
ดังนั้นจากสมมติฐานว่าหุ้นบลูชิพเป็นตัวประคองดัชนีตลาดหุ้นไทย ก็หมายความว่า “เป็นจริง”